
ПЈј imeA.lIaha, oMibstm^, bVbamibsmp 

UVOD 

Hvala i zahvala pripada Uzvišenom Allahu, dželle 
še’nuhu, Koji sve u mjeri stvori i odredi, Koji mu’mine 
Pravim putem uputi, a nevjernicima bolnu kaznu 
pripremi. 

Neka su salavat i selam na Njegovog odabranog roba i 
poslanika, Muhammeda, sallallahu alejhi ve sellem, na 
one koji su se prihvatili Njegove upute, koji se drže 
Sunneta, i na sve sljedbenike istine do Sudnjega Dana. 

A zatim: 

Na pragu smo još jedne sezone Ijetnih odmora, i 
raznoraznih putovanja, prilikom koji se Ijudi pokreću 
(putuju) na razne dijelove zemaljske kugle, sve jedno da 
li bili putnici ili pak turisti. 

Od ustaljene prakse koja se direktno veže za ove dvije 
kategorije Ijudi (putnike i turiste), jeste i to da odsjedaju 
(borave) u ugostiteljskim objektima kao što su hoteli, 
moteli, prenoćišta... stoga je neophodno da čovjek 
musliman zna neke smjernice kako se ponašati u takvim 
situacijama, odnosno šta mu je dozvoljeno a šta 
zabranjeno prilikom boravka u navedenim objektima. 



NEŠTO VIŠE O UGOSTITELJSTVU 


Ugostiteljstvo je privredna i uslužna djelatnost, čiji je 
cilj pružanje usluga posjetiteljima (klijentima) za koje 
oni plaćaju određenu (prethodno utvrđenu) cijenu. 

Djelatnost ugostiteljstva se vrši u objektima koje 
nazivamo ugostiteljski objekti. 

Klijenti u ugostiteljstvu su: turisti, putnici i rezidentne 
osobe koje u ugostiteljskim objektima zadovoljavaju 
svoje potrebe. 

Ugostiteljstvo je u mnogim zemljama usko vezano sa 
turizmom i predstavlja važan izvor prihoda. 

Oblici ugostiteljstva su: hotelij erstvo , restoraterstvo, 
ugostiteljstvo u saobraćajnim sredstvima, gastrologija 
(kulinarstvo). 


UGOSTITELJSKI OBJEKTI 

Prema tipu i vrstu usluga ugostiteljske objekte možemo 
podijeliti na: 

- Ugostiteljske objekte za pružanje usluge smještaja 

- 1 ugostiteljske objekte za pružanje usluga hrane i pića. 

Pored ovih osnovnih usluga, u ugostiteljskim objektima 
se mogu priređivati i različiti oblici zabave, svečanosti i 
proslave. 

Prema kvaliteti i broju usluga koje pružaju, 
ugostiteljskim objektima se određuje kategorija. 

Danas se najčešće za kategorisanje ugostiteljskih 
objekata koriste žvjezdice ’. 



Veći broj zvjezdica označava da je usluga kvalitetnija i 
potpunija (i skuplja ). 1 

Neki od ugostiteljskih objekata su hoteli, restorani, 
luksuzni apratmani, prenoćišta... 

Kod nas (u Bosni i Hercegovini) imamo ugostiteljske 
objekte poput: kafića, aščinica, burekdžinica, 
ćevabdžinica...; dok historijski gledano tu su još hanovi i 
saraji. 

ŠERIJATSKO-PRAVNI PROPISI KOJI SE VEŽU 
ZA POSJEETITELJE UGOSTITELJSKIH 

OBJEKATA 

Kako se definiše (tretira) ugovor koji pružaju 
ugostiteljski objekti? 

Na samom početku neophodno je ukazati na činjenicu 
da je ugostiteljstvo privredna i uslužna djelatnost, čiji je 
cilj pružanje usluga posjetiteljima (klijentima) za koje 
oni plaćaju određenu (prethodno utvrđenu) cijenu. 

Iznajmljivanje ili davanje u zakup ar. Idžara je ugovor 
kojim vlasnik tačno određene imovine prenosi pravo 
njenog korištenja na drugu osobu na tačno određen 
period uz dogovorenu cijenu (rentu). 

Dakle, sve što ne može biti korišteno bez konzumiranja 
ne može biti predmet idžare (npr. novac, hrana, gorivo 
itd.). 


1 Hotel Burj Al-Arab je luksuzni hotel u Dubaiju, Ujedinjeni Arapski Emirati. Visok je 321 metar i 
jedini je hotel na svijetu sa čak sedam zvjezdica. 


Praktično, kada bi klijent (posjetitelj) došao u hotel i 
iznajmio sobu na četiri dana, a potom odluči da smanji 
period boravka u hotelu kako bi povratio određenu svotu 
novca (ili ne želi platiti unaprijed dogovrenu cijenu), to 
mu ne bi bilo dozvoljeno osim uz pristanak ugostitelja 
(vlasnika hotela) jer su oni pod ugovorom davanje u 
zakup ar. Idžara. 

Da li je dozvoljeno da se sklapa ugovor (iznajmljuje 
soba, ugostiteljski objekat) Petkom tokom trajanja 
Džuma namaza? 

Postoje dva stanja: 

Prvo: Ukoliko je vlasnik ugostiteljskog objekta u svome 
mjestu (nije musafir tj.putnik) haram mu je da sklapa 
ugovor jer je obavezan biti na džuma namazu, a ugovori 
sklopljeni u tom vremenu su ništavni. 

A klijent (posjetitelj) ukoliko je musafir onda za njega 
biva pokuđeno (ar. Mekruh) sklapati ugovore tokom 
trajanja Džuma namaza. 

Drugo: Ukoliko su vlasnik ugostiteljskog objekta i klijent 
(posjetitelj) putnici (musafiri) onda im je dozvoljeno 
sklapati ugovore s obzirom da nisu obavezni klanjti 
Džuma namaz. 



Propis uzimanja stvari (koje su u osnovi postavljenje za 
klijente) iz ugostiteljsog objekta (soba) prilikom 
napuštanja istog? 

Stvari ili roba koje se nalaze u ugostiteljskim objektima 
može se gledati sa nekoliko aspekata, odnosno imaju 
nekoliko različiti stanja a samim time i propisi bivaju 
drugačiji: 

- Potrošačka roba (artikli) koji se svakodnevno 
upotrebljavaju poput sredstava lične higijene, toalet 
papir, vrećica za smeće, maramica... sve navedeno je 
dozvoljeno koristiti shodno potrebi, jer su iste stvari 
uračunate u cijenu apartmana, ili pak dotični artikli su 
pruženi besplatno svim posjetiteljima ugostiteljskog 
objekta. 

- Stvari (roba) koja nije ,,potrošne“ prirode poput 
recimo serdžada za namaz, vaga, električni aparata 
(tv, sateliski prijemnik, modem,)... sve navedeno nije 
dozvoljeno otuđiti iz dotični prostorija jer ne ulaze u 
okvir ugovora o iznajmljivanju, a niti su potrošna 
roba. 

- Razni promotivni artikli koje vlasnik postavi radi lične 
reklame kao recimo olovke, rokovnici, ugostiteljski 
promotivni plakati i magazini... sve navedeno ne spada 
niti pod jednu prethodnu kategoriju, i ukoliko se 
posjetitelj (klijent) odluči uzeti nešto od navedenog 
obavezan je pitati uposlenike ugostiteljskog objekta o 
dotičnim stvarima. 



Propis konzumiranja hrane iz tzv. samousluzni hufea 
(mini restorana) bez određenih ograničeja u količini 
konzumirane hrane? 

Dozvoljeno je da se čovjek počasto i jede u tzv. 
samouslužnim bufeima, iako postoji odrđena doza 
nepoznanice koliko će čovjek konzumirati hrane tj. da li 
će to biti u normlanim okolonostima ili pak na štetu 
ugostitelja - u svakom slučaju u Serijatu poatoje slične 
stvari koje su također dozvoljene i analognom tome i ova 
stvar je halal (dozvolj ena) . 

Iznošenje hrane iz ugostiteljskog objekta (restorana, 
bufea) i konzumiranje iste van tih objekata bez dozvole 
ugostitelja? 

Postoje dva slučaja : 

1. Iznošenje viška hrane koja je u osnovi spremljena 
klijentu (posjetitelju). 

2. Iznošenje hrane iz restorana s ciljem konzumiranja 
iste u sobi ugostiteljskog objekta ili općenito van 
ugostiteljskog objekta. 

U oba ova slučaja najbliži odgovor bi bio da se stvar 
vraća na dogovr između ugostitelja i klijenta, a Allahov 
Poslanik, sallalahu alejhi ve sellem, kazao je: 
„Muslimani se drže svojih (utanačenih) dogovora“. 
(Buhari). 

A s druge strane navedena pitanja tiču se direktno 
ugostitelja (kako mu se ne bi nanijela šteta), kao i drugi 



posjetitelja koji bi mogli eventualno biti oštećeni 
ovakvim postupcima drugih klijenata. 

Propis samovoljnog ugošćavanja drugih osoba (koji 
nisu klijenti) bliski posjetitelju bez traženja dozvole 
vlasnika objekta, u prostorijama koje su namjenjene 
posjetiteljima ugostiteljskog objekta ( restorani , bufei)? 

Nije dozvoljeno da posjetitelj (klijent) ugosti druge 
osobe njemu bliske, u ugostiteljskom objektu koji je u 
osnovi besplatno namjenjen klijentu koji je odsjeo u 
dotičnom objektu, bez prethodne dozvole ugostitelja, jer 
u tome biva jasna šteta za ugostitelja ( restoran , bufe). 

Propis prihavatanja i ugošćavanja bliski osoba klijentu 
u sobu ili apartman bez prethodne dozvole vlasnika 
hotela (ugostiteljskog objekta)? 

Dozvoljeno je da klijent (posjetitelj) ugosti drugu 
osobu i da joj dadne smještaj u sobi jer on raspolaže tom 
sobom, odnosno njenom namjenom koju je prethodno 
zakupio. 

Ukoliko bi se desilo da vlasnik hotela dotičnu stvar 
zabranjuje (ugošćavaje drugih Ijudi u apartman) a sam 
klijent se na početku obvezao da će poštovati pravila, 
onda je obavezan da ispoštuje sve što je prethodno 
utanačio sa osobljem hotela (apartmana) shodno 
hadisu: „Muslimani se drže svojih (utanačenih) 
dogovora “. (Buhari) 



Ukoliko bi klijent ugostio drugu osobu u svoj apartman 
(sobu), šta biva gostu dozvoljeno, odnosno čime se može 
poslužiti? 

U spomenutom slučaju gostu biva dozvoljeno sve što se 
nalazi u apartmanu (sobi) od prethodno spomenuti 
stvari: lične higijene, električni uređaja, maramica, 
posteljine...; dok sve drugo biva zabranjeno što je iz 
domena potrošne robe, osim sa dozvolom osoblja ili 
vlasnika hotela. 

Propis upotrebe potrošačkih kartica (bonova, kupona) 
radi sticanja određenih benificija tokom boravka u 
ugostiteljskim objektima? 

Upotreba potrošačkih kartica (bonova, kupona) radi 
sticanja dodatnih benificija prilikom boravka u 
ugostiteljskim objektima usko je vezana za način sticanja 
istih, pa ukoliko klijent dobije besplatno određene kartice 
(kupone, bonove) onda mu biva halal (dozvoljeno) 
upotreba isti, dok na drugu stranu; ukoliko bi se desilo 
da se oni kupuju za određenu svotu novca - onda to biva 
zabranjeno (haram), zbog postojanja nepoznanice tokom 
kupoprodaje, a Allahov Poslanik, sallallahu alejhi ve 
sellem, zabranio je prodaju s nepoznanicom (ar. 
Džehale) ili s velikim rizikom (ar.Garer), a ta zabrana 
obuhvata svojim općim značenjem bilo koju vrstu 
prodaje u koju trgovac ulazi s ubjeđenjem da neće moći 
realizovati ono što je ugovorom s njegove strane 
predviđeno, ili s velikom nesigurnoću. (Muslim) 



Propis boravka (osamljivanja) muškarca sa zenom u 
ugostiteljskom objektu ( apartman , soba, lift , bufe, 
restoran)? 

Osamljivanje čovjeka sa ženom strankinjom (koja mu 
nije mahrem) u liftu recimo ili drugdje je haram 
(zabranj eno) , a ta zabrana bi prestala ukoliko bi čovek 
ušao sa svojom ženom u lift, u kome se prethodno nalazi 
žena (žene) strankinja. 

Također, nije dozvoljeno da uđe u apartman (sobu) 
neko od osoblja hotela (čistači, konobari) i osami se sa 
ženom (ili osami se sa muškrcem), jer to biva klasično 
osamljivanje (miješanje) koje je po Serjatu zabranjeno. 

Propis konzumiranja hrane koja se postavlja u 
ugostiteljskim objektima i nudi klijentu u vidu 
pristupačnih namjernica u zasebnim fridžiderima, te 
zamjena istih kupljenim artiklima van ugostiteljskog 
objekta? 

Ugostiteljski objekti često u svojim sobama 
(apartmanima) nude svojim klijentima raznorazna 
osvježavajuća pića i prehranbene artkle ( čokoladice , 
grickalice) kako bi klijenti dodatno uživali, a sam vlasnik 
objekta zaradio na tim artiklima, jer njihova cijena je 
uglavnom skuplja u odnosu na stvarnu cijenu istog 
proizvoda. 

I nerijetko se desi da klijent (posjetitelj) bude u potrebi 
za nečim što mu se nudi u frižideru, no na kraju isti je 
obavezan da plati konzumiranu robu koja mu se čini 



preskupo, pa pribjegne drugom riješenju, a to je da istu 
robu kupi van objekta i onda zamjeni sa konzumiranom. 

Ovakav postupak biva zabranjen (haram) jer je 
vlasnik objekta postavio iste radi prodaje, a ne razmjene 
kojom ništa ne dobiva (ne zarađuje),i to s jedne strane, 
dok sa druge strane u spomenutom primjeru jasno se vidi 
uzurpiranje tuđeg imetka i raspolaganje istim bez ikakve 
osnove, što opet u Serijatu nema nikakve osnove i biva 
strogo zanranjeno. 

Propis davanja bakšiša osoblju ugostiteljskog objekta? 

Poklanjanje imetka (bakšiša) osoblju ugostiteljskog 
objekta može se gledati (tretirati) na dva načina: 

1. Ukoliko je nijet (cilj) klijenta da tim gestom 

(postupkom) stekne određenu protuvrijednost kao 
recimo da mu osoblje dadne više sredstava (higijena, 
papir, voda) nego li u osnovi zaslužuje onda to biva 
„ mito “ koje je strogo zabranjeno šerijatom. 

2. Ukoliko je nijet (cilj) klijenta da tim gestom 

(postupkom) nagradi (počasti) osoblje ugostiteljskog 
objekta onda to biva dozvoljeno i smatra se 

pohvalnom gestom. 

Propis odsjedanja (boravka) u ugostiteljskom objektu 
( apartmanu , sobi) u kome se nalazi alkohol ili nešto od 
zabranjenih stvari muslimanima ( krst , kipovi)? 

Ukoliko se desi da musliman odsjedne (boravi) u sobi 
(apartmanu) u kome se nalazi nešto od haram stvari 



(kipovi, krst, alkohol) na njemu je da upita osoblje hotela 
da iste predmete odstrane, i ukoliko pristanu na to 
(ugostitelj ne vidi prepreku u tome) onda je obavezan da 
insistira na tome i da iste prdmete udalji od sebe, a sam 
čin biva iz domena otklanjanja šerijatski prepreka (ar. 
Munkera) i udaljavnje od istih. 

Dok, ukoliko bi se desilo da recimo alkohol koji se 
nalazi u njegovoj sobi biva ponuđen svima besplato, 
onda mu je obaveza da isti uništi (prospe) kako bi 
umanjio eventualno zlo, a to je uvjetovano da svojim 
činom ne pravi veću štetu vlasniku ugostiteljskog objekta. 

Propis odlaska (posjete) određeni mjesta (barova y 
kafića) koja se nude klijentima tokom njihova boravka 
u ugostiteljskim objektima (hotelima, apartmanima)? 

Nije dozvoljeno muslimanu da posjećuje mjesta na 
kojima ima šerijatski sporni stvari (alkohol, žene, 
kockarnice) kao što su barovi, kafići, kasina... jer su sve 
navedene stvari jasno zabranjene u islamu. 

I na kraju želim da spomenem neke osnovne smjernice 
koje se tiču ugostiteljski objekata i samog klijenta koji 
boravi u njima: 

1. Klijent je obavezan da obavijesti osobolje 
ugostiteljskog objekta ukoliko se desi da je nešto on 
osobono ili oni koji su pod njegovom upravom (žena, 
djeca) uništio (pokvario). 



2. Klijent je obavezan da prilikom napuštanja objekta 
(sobe, apartmana) preda ključ osoblju objekta sve 
jedno da li taj ključ bio u vidu elektronske kartice ili 
klasičan ključ. 

Ukoliko bi se desilo da klijent zaboravi predati ključ, 
obaveza mu je da potraži način i kontaktira osoblje 
ugostiteljskog objekta kako bi se s njima dogovorio šta 
mu je činiti u toj situaciji. 

3. Klijet je obavezan obavijestiti osoblje ugostiteljskog 
objekta o njegovom napuštanju istog (pa makar mu i 
isteklo vrijeme boravka) kako bi otklonio eventualne 
nesporazume, i na takav način sebe zaštito od 
neugodnosti. 

4. Klijent je obavezan da se pridržava svi pravila i uvjeta 
koja su postavljena od strane ugostiteljskog objektaa 
koja nisu u koliziji sa šerijatom, a to sve shodno 
riječima Uzvišenog: „I ispunjavajte svoje dogovore. “ 
(Maida, ajetbroj 1). 

Allaha molim da nas poduči vjeri, i da budemo od onih 
koji javno i tajno slijede Allahovu knjigu i sunnet 
Allahova Poslanika, sallalahu alejhi ve sellem. AMIN 


Safet Suljić, prof. 
Zavidovići 

